As die besetters weier om pad te gee en dit help nie om die polisie daar te hê nie, sal die hulp van die Rooimiere dalk ingeroep word, het Cameron gister gesê.
“Ek is taamlik seker dit gaan in geweld ontaard as die balju en die polisie môre daar aankom om hulle af te sit. Ek het lank laas so ’n aggressiewe groep mense gesien. Hulle is behoorlik opge-charge.
Hofbevele om onwettige plakkers te verwyder is een ding, maar om dit uitgevoer te kry, is ’n ander saak.
Die hof het die eerste keer einde verlede jaar al met ’n bevel die inval van plakkers probeer keer. Die regering het met die beskerming van die Mamelodi-polisie, openbare-orde-polisie, die Tshwane-metropolisie én ’n private veiligheidsmaatskappy inbeweeg om net te gaan tel hoeveel bykomende plakkers daar is, terwyl hulle oogkontak met die plakkers vermy het, het die hof gehoor.
In Junie het die departement die uitsettingsbevel teen die besetters gekry. Die hof het gesê hulle moet teen 30 Junie trek, maar dit het nie gebeur nie.
Vroeër die week was daar sowat 30 hutte. Die besetters vra R500 vir ’n “woonerf” en R1 000 vir ’n “sake-erf”. Dit word vanuit ’n gehuggie wat as ’n “kantoor” beskryf word “verkoop”.
Toe Maserumule met die plakkers gaan praat en sy titelaktes wys, het hulle hom gedreig, sê hy in hofstukke. Hy is toe na die Soshanguve-polisiekantoor en het ’n klag van betreding probeer indien, maar die polisie het geweier om die klag te aanvaar.
Maserumule kon Dinsdag so ’n klag indien nadat AfriForum druk op die polisie geplaas het. Daarna het die polisie egter niemand vir betreding in hegtenis geneem nie. ’n Raadop Maserumule het teen Woensdag die hof genader.
Hy sê Donderdag het een van die besetters selfs gedreig dat ’n “joernalis wat die grond besoek het, verkrag sal word as sy aanhou vrae vra”.